Foarnamwurd
Foarnamwurden (ôfkoarting: fnw) of omnamwurden binne in wurdsoarte. It is in lytse wurdgroep, mei in beheind tal wurden, want de wurden stean op harsels. De ûnderskate kategoryen foarnamwurden wurde sa yndield:
 persoanlike en weromwurkjende foarnamwurden
 wjersidich foarnamwurden
 besitlike foarnamwurden
 oanwizende foarnamwurden
 belûkende foarnamwurden
 freegjende foarnamwurden
 ûnbeskate foarnamwurden

Persoanlike en weromwurkjende foarnamwurden 
De persoanlike en weromwurkjende foarnamwurden binne foarnamwurden wêrfan twa foarmen binne. De ûnderwerpsfoarm (persoanlik) en de foarwerpsfoarm (weromwurkjend).

De ûnderwerpsfoarm stiet yn it lofter rychje, de foarwerpsfoarm yn it rjochter rychje:

Wjersidige foarnamwurden 
Wjersidige foarnamwurden jouwe oan dat der wat oan wjerskanten bard. Bygelyks yn ‘Hja groeten inoar’, jout inoar oan se beide groetsje. Synomym oan inoar binne elkoar en mekoar. Oare foarmen binne inoarren, elkoarren, mekoarren. De wjersidige foarnamwurden kinne in genityf s krije om it wjersidich foarnamwurden besitlik te meitsjen.

Besitlike foarnamwurden 
Besitlike foarnamwurden jouwe dat eat fan in persoan/persoanen is:
                                        

De oanbelangjende wurden yn it twadde en tredde rychje hjitte besitlike foarnamwurden.

Oanwizende foarnamwurden 
Oanwizende foarnamwurden binne:
foar de-wurden: dy / dyen, dizze / dizzen; foar it-wurden: dit / ditte, dat / datte;
 sa'n (by in iental), sa'nt / satnen(t) / sa'n(en)ien, sok (by in it-wurd sûnder meartal), sokke (by in de-wurd sfinder meartal en by meartallen), sokken, soks;
 itjinge, dejinge(n), datjinge, dyjinge(n);
 inselde, deseldetn), itselde, datselde, ditselde, dyselde(n);
 sels (is in fuortsterkjend oanwizend fnw; it kin him oan in persoanlik foarnamwurd hechtsje of by in haadwurd of eigennamrne stean).

Allinnich eigenskiplik brûkber is:
 sa'n.

Betreklike foarnamwurden 
Betreklike foarnamwurden binne foarnamwurden dy’t foaroan yn in bysin steane en betrekking ha op wat oars yn in eardere bysin of yn de haadsin. Foarbylden binne: dat, dy't, wa’t, waans, wat.

Freegjende foarnamwurden 
De selsstannich brûkte freegjende foarnamwurden binne:
 wa, wat, wêr, wannear, wêrom, hoe
 wêr yn kombinaasje mei in ferhâldingswurd, lykas yn wêrmei, wêrby, wêrachter

Foar in haadwurd kinne ek freegjende foarnamwurden steane. De gebrûkliksten binne:
 watfoar, watfoar in/ien;
 hok, hokke, hokker, hokfoar, hokfoar in
 hoe'n, hoe'nen

It freegjend foarnamwurd hoe kin ek mei in ferfangend haadwurd ta ien nij wurd gearrane. Foarbylden binne:
 hoe'n ien, hoe'nent

Unbeskate foarnamwurden 
Unbeskate foarnamwurden ferwize nei in net-beskate persoan of saak, dy't men net neier beneame kin of wol. Yn dat ramt wurde de neikommende wurden ta de ûnbeskate foarnamwurden rekkene:
men, se/jo/je, (-)ien, irnmen, nimmen, eat (literêr), wat, neat, it, gjin, gjinien, gjinnen(t),
glint, dizze en jinge, dizze of jinge, (de,it) ien of oar(e), elk, elkenien, eltsenien, al, alles,
rnannich(ien), guon(t), guods, guodden.

Keppelings om utens 
 
 útlis foarnamwurden troch Henk Wolf

Wurdsoarte